РЕПУБЛИКА СРПСКА

ОПШТИНА УГЉЕВИК

НАЧЕЛНИК ОПШТИНЕ

На основу члана 59. Закона о локалној самоуправи („Службени гласник Републике Српске“, број: 97/16, 36/19 и 61/21), члана 68. Статута Општине Угљевик („Службени билтен Општине Угљевик“, број: 7/17 и 5/21), члана 6. и 7. Одлуке о поступку за додјелу средстава удружењима грађана на подручју Општине Угљевик („Службени билтен Општине Угљевик“, број: 2/25), Програма расподјеле средстава непрофитним организацијама за 2025. годину („Службени билтен Општине Угљевик“, број: 1/25) и Одлуке о извршењу буџета Општине Угљевик за 2025. годину („Службени билтен Општине Угљевик“, број: 1/25), Начелник Oпштине Угљевик **р а с п и с у ј е:**

**ЈАВНИ ОГЛАС**

**ЗА ФИНАНСИРАЊЕ/СУФИНАНСИРАЊЕ ПРОЈЕКАТА УДРУЖЕЊА ГРАЂАНА НА ПОДРУЧЈУ ОПШТИНЕ УГЉЕВИК У 2025. ГОДИНИ**

**I**

Расписује се јавни оглас зa финансирање/суфинансирање пројеката удружења грађана на подручју Општине Угљевик у складу са Одлуком о поступку за додјелу средстава удружењима грађана на подручју Општине Угљевик из средстава буџета Општине Угљевик за 2025. годину са позиције „текући грантови“ и Програма расподјеле средстава непрофитним организацијама за 2025. годину у износу од 60.000 КМ.

**II**

Средства се додјељују удружењима грађана која су регистрована у Републици Српској, имају сједиште на подручју Општине Угљевик и чији се пројекти реализују већим дијелом или у потпуности на подручју Општине Угљевик.

**III**

Средства планирана буџетом Општине расподјељују се удружењима грађана чији пројекти:

* помажу рјешавању проблема особа са посебним потребама, старих особа, омладине, породица незапослених, расељених лица и повратника,
* афирмишу културне потенцијале и културне посебности Општине, иницијативе и активности у циљу подизања урбане културе,
* афирмишу, помажу и унапређују очување животне средине и подижу ниво еколошке културе,
* афирмишу и помажу развој села, очување историје, традиције и обичаја,
* помажу рјешавању потреба грађана на социјалном и образовном нивоу.

**IV**

Удружење грађана може конкурисати за укупна средства потребна за реализацију пројекта или недостајући дио који мора бити назначен.

Предност имају пројекти који се реализују у партнерском односу више удружења и пројекти који се финансирају из више извора.

Удружење може аплицирати са највише два пројекта.

**V**

Комисија врши оцјену пројеката на основу критеријума прописаних Одлуком о поступку за додјелу средстава удружењима грађана на подручју Општине Угљевик.

**VI**

Удружење подноси пријаву на јавни оглас на прописаном обрасцу.

Уз пријаву се обавезно доставља:

1. Рјешење о упису у регистар удружења грађана, са уписом промјена, код надлежног суда или Актуелни извод из судског регистра (овјерена копија),
2. Потврда о регистрацији у Пореској управи (ЈИБ) (овјерена копија),
3. Копија Статута удружења,
4. Број жиро рачуна удружења и назив банке,
5. Кратак опис организације са подацима о претходно реализованим пројектима,
6. Пројекат којим удружење конкурише за додјелу средстава,
7. Доказ да је удружење обезбиједило дио средстава из других извора за пројекат ако тражи суфинансирање,
8. Наративни и финансијски извјештај о реализацији пројекта од удружења грађана којима су достављена средства по јавном огласу за пројекте у претходној години.

**VII**

Јавни оглас се објављује на огласној табли Општинске управе Општине Угљевик, званичној интернет страници Општине Угљевик и локалној радио станици.

Јавни оглас за расподјелу средстава траје 21 дан од дана објављивања на огласној табли Општинске управе Општине Угљевик и званичној интернет страници Општине Угљевик.

Комисија ће у року од 15 дана од истека јавног огласа утврдити приједлог за додјелу средстава, сачинити прелиминарну ранг листу и објавити на огласној табли Општинске управе Општине Угљевик и званичној интернет страници Општине Угљевик.

На прелиминарну ранг-листу, учесник јавног огласа, може изјавити приговор Начелнику Општине у року од 3 радна дана.

Начелник Општине одлучује о приговору у року од 15 дана од дана пријема приговора, након чега доноси коначну Одлуку о расподјели средстава.

Захтјев са потребном документацијом у запечаћеној коверти се предаје лично (путем шалтер сале) или поштом на адресу:

ОПШТИНСКА УПРАВА ОПШТИНЕ УГЉЕВИК

Комисија за расподјелу средстава удружењима по јавном огласу, са назнаком “НЕ ОТВАРАТИ”.

Трг Драже Михаиловића број 1, 76330 Угљевик.

Неблаговремене, непотпуне и нетачне пријаве се неће разматрати.

Сви неопходни обрасци могу се преузети у шалтер сали Општинске управе Општине Угљевик или на званичној интернет страници Општине Угљевик www.opstinaugljevik.net.

Број: 02-40-262/25 НАЧЕЛНИК ОПШТИНЕ

Датум, 17.03.2025.године Драган Гајић, дипл. менаџ.